Q ပၢႆးဝူၼ်ႉဢၼ်ငိုပ်းတၼ်

×× မီးၸၢင်ႉဢွၼ်ႇတူဝ်ၼိုင်ႈ မၼ်းထုၵ်ႇမတ်ႉဝႆႉၸဵမ်
မိူဝ်ႈတူဝ်လဵၵ်ႉꧦတေႃႇပေႃးထိုင်တူဝ်ယႂ်ႇ ။

×× ဝၼ်းၼိုင်ႈၸၢႆးၼုမ်ႇၵေႃႉၼိုင်ႈလႆႈႁၼ်ၸၢင်ႉတူဝ်ၼႆႉ
ထုၵ်ႇမတ်ႉဝႆႉလူၺ်ႈၸိူၵ်ႈသဵၼ်ႈလဵၵ်ႉꧦဢွၼ်ႇ ပဵၼ်သင်
မၼ်းသမ်ႉဢမ်ႇပၢႆႈၵႂႃႇလႂ် ။

×× ၸၢႆးၼုမ်ႇၸင်ႇထၢမ်တီႈၸၢင်ႉဝႃႈ ꧦꧦ ၸိူၵ်ႈသဵၼ်ႈ
လဵၵ်ႉꧦဢွၼ်ႇၵူၺ်း မႂ်းမီးႁႅင်းတႃႇတေ တိုတ်ႉၶၢတ်ႇသေ
ဢွၵ်ႇပၢႆႈၵႂႃႇလႆႈယူႇ ꧦꧦ ။

×× ၵူၺ်းၵႃႈပဵၼ်သင်မႂ်းသမ်ႉထုၵ်ႇယွမ်းပၼ်ပိူၼ်ႈ
မတ်ႉသေယူႇသဝ်းယူႇတီႈလဵဝ်လႃႇ ။

×× ၸၢင်ႉၸင်ႇတွပ်ႇဝႃႈ ꧦꧦ ၵဝ်ထုၵ်ႇဢဝ်ၸိူၵ်ႈသဵၼ်ႈၼႆႉ
မတ်ႉမႃးၸဵမ်မိူဝ်ႈတူဝ်လဵၵ်ႉꧦယဝ်ႉ ၵဝ်ယၢမ်ႈၶတ်းႁႅင်း
တႃႇတေတိုတ်ႉၸိူၵ်ႈၶၢတ်ႇဢွၵ်ႇပၢႆႈၵႂႃႇ ၵူၺ်းၵႃႈ
မိူဝ်ႈၼၼ်ႉၵဝ်ဢမ်ႇႁဵတ်းပဵၼ်လႆႈ ။

×× ၸၢင်ႉတူဝ်ၼၼ်ႉဝူၼ်ႉဝႃႈ ၸိူၵ်ႈဢွၼ်ႇသဵၼ်ႈလဵဝ်
တေမတ်ႉဝႆႉလႆႈတႃႇသေႇလႄႈ မၼ်းၵေႃႈဢမ်ႇဝူၼ်ႉတႃႇ
တေဢွၵ်ႇပၢႆႈၵႂႃႇတၢင်ႇတီႈ ။

×× တေမီးၵူၼ်းတၢင်းၼမ်ဢၼ်ထုၵ်ႇမတ်ႉဝႆႉလူၺ်ႈ
တၢင်းဝူၼ်ႉတူဝ်ၵဝ်ႇ ဢၼ်ဝူၼ်ႉဝႃႈမၼ်းဢမ်ႇပဵၼ်လႆႈ ။

×× မၢင်လွင်ႈမၢင်ဢၼ်ၼႆႉ သူဢမ်ႇႁဵတ်းပဵၼ်လႆႈမိူဝ်ႈသူ
ၵေႃႉလဵၵ်ႉၼႆသေတႃႉ ဢမ်ႇပွင်ႇဝႃႈ သူဢမ်ႇမီးဝၼ်းတေ
ႁဵတ်းပဵၼ်လႆႈ ။

×× လူၵ်ႈၶူင်းၵၢင်ၼႆႉ မၼ်းလႅၵ်ႈလၢႆႈမႃးၵူႈမိုဝ်ႉၵူႈဝၼ်း
မၢင်လွင်ႈဢၼ်သူဢမ်ႇယၢမ်ႈမီး ဢမ်ႇယၢမ်ႈႁၼ် ဢမ်ႇ
ယၢမ်ႈပဵၼ်ၸိူဝ်းၼၼ်ႉ ဝၼ်းမိူဝ်ႈၼႆႉမၼ်းမီးယဝ်ႉဢိူဝ်ႈ။

×× ၵူၼ်းမိူဝ်ႈၵွၼ်ႇတေဝူၼ်ႉဝႃႈ ဢမ်ႇမီးဝၼ်းတေပဵၼ်
လႆႈ ဢၼ်ၵူၼ်းႁဝ်း ေတဝိၼ်ၶိုၼ်ႈလႆႈတီႈၼိူဝ်တွင်ႉၾႃႉ
လႄႈ လွင်ႈဝႃႈၵူၼ်းမိူဝ်ႈလဵဝ် ဝိၼ်ၶိုၼ်ႈထိုင် လုၵ်ႈလိူၼ်
လႆႈ ။

××မၼ်းပဵၼ်လွင်ႈယုမ်ႇယမ်ၵဝ်ႇꧦဢၼ်လွၵ်ႇၸႂ်တူဝ်ၵဝ်ႇ
ပဵၼ်ၸိူၵ်ႈလဵၵ်းဢၼ်မတ်ႉၸဝ်ႈၵဝ်ႇဝႆႉယူႇၼႂ်းၶွၵ်ႈၼၼ်ႉ
ယဝ်ႉ ။

×× ထုၵ်ႇလီလႅၵ်ႈလၢႆႈတၢင်းယၢမ်ႈပၢႆးဝူၼ်ႉဢၼ်ထၢင်ႇ
လဵၵ်ႉၶိုၼ်းတူဝ်ၵဝ်ႇ ယၢမ်းမိူဝ်ႈၸဝ်ႈၵဝ်ႇတေႁဵတ်းသင်
သေလွင်ႈꧦၼၼ်ႉ လၢတ်ႈဝႃႈ ꧦၵဝ်ႁဵတ်းပဵၼ်လၢႆဢိူဝ်ႈꧦ
ၼႆလႄႈ ။

ၼပ်ႉယမ်ထိုင်ၽူႈပၼ်ႁႅင်းလူဢၢၼ်ႇၵူႈၵေႃႉယူႇဢေႃႈ ။

ငဝ်ႈတိုၼ်း - ဢိင်ပပ်ႉလိၵ်ႈ ศาสตราวุธสู่จุดสูงสุดของชีวิต
ฌอน บูรณหิรัญ

ပိၼ်ႇ - မွၵ်ႇႁၢမ်းဢၢႆ ( ဝဵင်းသဝ်ႁိၼ် )
4 . 4 . 2019 ဝၼ်းၽတ်း